Diari Oficial de la Generalitat Valenciana


Sumari del DOGV 1707, del 21-01-1992 (1992/823700)

RESOLUCIÓ de 28 de novembre de 1991, del Director General de Treball, per a la qual disposa el registre i la publicació del conveni col.lectiu de les empreses Aguas de València, S.A., i Omnium Ibèric, S.A.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1707

Data del DOGV
:   21-01-1992

Secció del DOGV
:   ALTRES DISPOSICIONS

Número del document
:   1992/823700


Data del document
:   28-11-1991

Organisme emissor
:   Conselleria de Treball i Afers Socials

Tipus de document
:   Resolució

Correcció d'errades

Resolució de 28 de novembre de 1991, del Director General de Treball, per la qual disposa el registre i la publicació del conveni col·lectiu de les empreses Aguas de Valencia SA i Omnium Ibérico SA.  
Vist el text articulat del conveni col·lectiu de les empreses Aguas de Valencia SA i Omnium Ibérico, SA, presentat el 07.11.91, i entrada en aquesta direcció general el dia 22 d'aquest mes, signat en data 25 d'octubre de l'any en curs, d'una part per la representació de les empreses, i d'altra per la dels treballadors, representats per les seccions sindicals de la Unió General de Treballadors i Comissions Obreres, i segons que disposa l'article 90.2 i 3 de la Llei 8/1980, de 10 de març, de l'Estatut dels Treballadors, i articles, 2, 3 i 6, del Reial Decret 1040/81, de 22 de maig, sobre registre i dipòsit dels convenis col·lectius de treball, d'acord amb les competències transferides segons Reial Decret 4105/82, de 29 de desembre, resolc:  
Primer  
Ordenar-ne la inscripció en el Registre de Convenis Col·lectius de Treball, d'aquesta direcció general, i el dipòsit del text original del conveni, amb notificació a la comissió deliberadora.  
Segon  
Disposar-ne la publicació al Diari Oficial de la Generalitat Valenciana.  
València, 28 de novembre de 1991.   
El Director General de Treball:   
Eduard Montesinos i Chilet.  
Conveni col·lectiu de les empreses Aguas de Valencia, SA i Omnium Ibérico, SA ANYS 1991 I 1992  
CAPITOL I Ambits funcional, personal, territorial i temporal  
Article primer. Ambit funcional  
Aquest conveni col·lectiu de treball regula les relacions laborals entre la unitat laboral d'empreses formada per Aguas de Valencia SA, dedicada al proveïment d'aigua potable a València i província i Omnium Ibérico SA, dedicada a la venda, lloguer i conservació de comptadors i instal·lacions d'aigua potable i al proveïment del líquid esmentat a pobles de la província de València, i el personal laboral que hi presta els seus serveis en les activitats esmentades, i que forma a l?efecte laboral un únic conjunt o escalafó segons l'acord de 25 de maig de 1942, acceptat per la Delegació Provincial de Treball el 27 de juny de 1943.  
Article segon. Ambit personal  
Es regiran per aquest conveni els treballadors que realitzen funcions en les activitats indicades en l'article anterior, tant si són de caràcter tècnic com administratiu, obrer o subaltern. Els llocs de direcció ocupats o representats pel personal de les empreses amb caràcter de temporalitat, mai no seran exclosos de la protecció laboral que atorga aquest conveni.  
Article tercer. Ambit territorial  
Aquest conveni s'aplicarà a tot el territori on s'estenguen les instal·lacions i oficines d'Aguas de Valencia SA i Omnium Ibérico, SA  
Article quart. Ambit temporal  
Aquest conveni vigirà l'1 de gener de 1991 i la seua durada serà de 2 (dos) anys a partir de la data.  
CAPITOL II Classificació professional  
Article cinquè  
L'ingrés del personal en les empreses implicarà la classificació de l'interessat d'acord amb les funcions per a les quals hagués estat contractat (art. 6 i art. 8) i no per aquelles que pogués considerar-se capacitat per a realitzar, fins i tot en el cas de poder demostrar coneixements, documentalment o de forma pràctica, que acreditassen la capacitat per a realitzar determinades funcions.  
Article sisè  
Tot el personal efecte a les empreses es classificarà d'acord amb els conceptes professionals, i aquests seran els propis del lloc de treball per al qual haja estat contractat o haja aconseguit d'acord amb les vies previstes en la normativa vigent pel seu:  
1. Grup professional, en funció dels seus coneixements i qualificació professional.  
2. Categoria professional, conjunt d'especialitats i funcions pertanyents a un mateix grup i nivell.  
3. Especialitat funcional, depenent de les funcions específiques o el lloc a desenvolupar.  
Article setè. Grup professional  
Pel que fa al grup professional, el personal efecte a les empreses es classificarà de la forma següent:  
1. Titulats (superior,. mitjà i assimilats)   
2. Tècnics   
3. Administratius   
4. Auxiliars d'Oficina  
5. Operaris Professionals d'Ofici.  
1. Són titulats superiors o mitjans aquelles persones que tenen una titulació oficial reconeguda per les disposicions vigents com de grau superior o mitjà, i se'ls ha exigit aquesta titulació per part de la direcció de les empreses per a exercir-ne el contingut. La possessió de la titulació requerida implica l'exigència per part de les empreses, dels coneixements corresponents.  
Són assimilats a titulats superior i mitjans, respectivament, aquelles persones que sense tenir la titulació oficial reconeguda per les disposicions vigents com de grau superior o mitjà, tinguen, per haver-los adquirit en la seua trajectòria professional o en centres no reconeguts oficialment, els coneixements equivalents a les esmentades titulacions de grau superior o mitjà respectivament, a l?efecte de l?exercici del treball pràctic a realitzar. Aquest coneixements seran avaluats per les empreses en la forma que aquestes estimen convenient, i es consideraran a tots els efectes i a partir d'aquest moment com a titulats del grau corresponent per l?organització empresarial.  
Aquests titulats podran realitzar les funcions de:  
- Enginyeria.  
- Analítica bioquímica.  
- Administració.  
- Informàtica.  
- Protecció, formació i ambientació.  
- Organització i logística.  
2. Són Tècnics aquelles persones que realitzen fonamentalment missions d'ajuda a l?enginyeria per a l?exercici de la qual no es requeresca ni s'exigesca tenir una titulació de grau superior o mitjà, però sí els coneixements necessaris propis del seu nivell i grup.  
3. Són Administratius aquelles persones que realitzen fonamentalment funcions administratives en l?organització empresarial, i no requereixen, i per tant no se'ls pot exigir, una titulació de grau mitjà o superior, però sí que se'ls exigiran els coneixements necessaris propis del seu nivell i grup.  
4. Són Auxiliars d'Oficines aquelles persones la missió de les quals és auxiliar el personal dels grups anteriors en l?exercici del seu treball empresarial, com també transmetre notificacions i documents entre persones, tenir cura de la vigilància, higiene i netedat dels recintes d'oficines i eines. Per a l?exercici de les seues funcions hauran de tenir els coneixements adequats.  
5. Són Operaris-Professionals d'Ofici aquelles persones que exercesquen fonamentalment missions pràctiques o manuals relacionades amb els oficis peculiars de suport de la indústria de l'aigua i als quals s'exigiran els coneixements adequats.  
Article vuitè. Categories professionals i especialitats funcionals  
Pel que fa a les funcions a realitzar, el personal efecte a les empreses es classificarà de la forma següent:  
1. Grup titulats (superiors, mitjans i assimilats). Comprén les categories i especialitats funcionals següents:  
Categoria professional Especialitats funcionals  
   
Primera Titulat superior A  
Segona Titulat superior B  
Tercera Tècnic grau mitjà A  
Quarta Tècnic grau mitjà B  
2. Grup tècnics. Comprén les categories i especialitats funcionals següents:  
Categoria professional Especialitats funcionals  
   
Primera Tècnic operatiu  
 Tècnic projectista  
 Tècnic de tractament d'aigües  
 Tècnic d'instal·lacions i subministraments  
Segona Ajudant tècnic  
Tercera Controlador de xarxa  
 Controlador de plantes  
3. Grup administratius. Comprén les categories i especialitats funcionals següents:  
Categoria professional Especialitats funcionals  
   
Primera Administratiu 1.ª  
 Admtiu. d'atenció a l'abonat  
 Operador de sistemes  
 Informàtics  
Segona Encarregat de lectura-cobro  
Tercera Administratiu 2.ª  
Quarta Lector-cobrador  
4. Grupo auxiliars d'oficina. Comprén les categories i especialitats funcionals següents:  
Categoria professional Especialitats funcionals  
   
Primera Encarregat de serveis  
 auxiliars  
Segona Ordenança-recepcionista  
 Zelador-Vigilant  
 Telefonista  
Tercera Netejador/a  
5. Grup operaris-professionals d'ofici. Comprén les categories i especialitats funcionals següents:  
Categoria professional Especialits funcionals  
   
Primera Encarregat de matgazem  
Segona Oficial  
 Oficial-Conductor  
Tercera Magatzemer  
Quarta Oficial-ajudant  
Cinquena Peó  
Per categoria professional, a tots els efectes, es considera el conjunt de funcions i especialitats corresponents a un grup professional que tenen un mateix nivell de valoració.  
Vista la varietat de llocs de treball i diferents especialitzacions existents en cada categoria professional, s'utilitza la referència a especialitat funcional per a indicar el conjunt de llocs de treball que formen part d'una mateixa categoria professional i tenen un nucli de funcions concretes comunes.  
El canvi d'especialitat funcional només es considerarà canvi de categoria professional quan es realitze altra especialitat de diferent grup professional i/o nivell. Quan el canvi d'especialitat dins d'una mateixa categoria implique un canvi tecnològic o formatiu significatiu, es realitzaran els cursos o períodes de pràctiques necessaris per a l'adaptació del treballador.  
Les classificacions del personal consignades són merament enunciatives i no suposen l?obligació de tenir proveïdes totes les professions i oficis esmentats.  
GRUP OPERARI - PROFESSIONALS D'OFICI  
Nivell 1  
Són aquells que per a l'exercici de les seues funcions realitzen un esforç físic, utilitzen la maquinària-eina que la tecnologia posa a disposició del seu treball i no necessiten cap pràctica prèvia ni coneixements d'especialitat.  
Per al desenvolupament del seu treball rebran instruccions directes del seu superior jeràrquic. Hauran de tenir el Certificat d'Escolaritat.  
Nivell 2  
Oficial-Ajudant  
Són aquells professionals d'ofici que posseeixen qualitats i coneixements professionals elementals per a l?exercici del seu ofici que practiquen i apliquen amb la suficient eficàcia i correcció, sota la direcció o encàrrec d'un superior.  
Utilitzaran les màquines-eines que facen més productiu el seu treball i siguen considerades tecnològicament més adients.  
Coneixeran els materials, elements de seguretat o senyals i podran interpretar croquis i esquemes senzills.  
La seua funció d'ajuda, sota la direcció o encàrrec dels seus superiors, es realitzarà en totes les àrees de les activitats de les empreses.  
Hauran de tenir els coneixements equivalents a Graduat Escolar més els coneixements específics de les funcions pròpies de l'activitat a exercir. Disposaran de permís de conducció classe B1 i utilitzaran els vehicles que l'empresa pose a la seua disposició.  
Nivell 3  
Magatzemer  
Són aquells que coneixen l'aspecte i ús general dels materials, tenen al seu càrrec la seua petició i recepció, i controlen la correspondència pel que fa a unitats, condicions d'embalatge i condicions de transport. També està al seu càrrec la classificació, vigilància, estat de conservació i recompte dels materials, com també el control i la preparació de la tramesa dels materials a les diferents destinacions i de la recepció en quantitat i estat del material, utilitzant per a això els mitjans que l'empresa posa a la seua disposició i notificant als superiors qualsevol anomalia.  
Hauran de tenir els coneixement professionals equivalents a Formació Professional de 1r. Grau (o Grau Mitjà), més els coneixements específics de les funcions pròpies de l'activitat a exercir. Disposaran d'un permís de conducció classe B1, i utilitzaran els vehicles que l'empresa pose a la seua disposició.  
Nivell 4  
Oficial  
Són aquells professionals d'ofici que posseeixen qualitats professionals, coneixements i experiència en el desenvolupament del seu ofici que practiquen i apliquen amb el més alt grau de perfecció i es troben capacitats per a realitzar per ells mateixos les tasques encomanades. -  
Utilitzaran les màquines-eines que facen més productiu el seu treball i seguen considerades en tot moment com a tecnològicament més adequades.  
Coneixeran els materials, elements de seguretat i senyals, i podran interpretar plànols, esquemes i manuals.  
Desenvoluparan les seues activitats en totes les activitats de les empreses.  
Hauran de tenir els coneixements professionals equivalents a Formació Professional de 1r. Grau (o Grau Mitjà), més els coneixements específics de les funcions pròpies de l'activitat a desenvolupar. Disposaran de permís de conducció B1, i utilitzaran els vehicles que l'empresa pose a la seua disposició.  
Nivell 4  
Oficial Conductor  
Són aquells professionals d'ofici que posseeixen qualitats professionals, coneixements i experiència en l?exercici del seu ofici, que practiquen amb el grau més alt de perfecció, les seues tasques seran les de conduir vehicles que precisen permís de la classe C1 o C2 o D o E i aquell permís que precisés la maquinària mòbil d'obres públiques. Ajudaran en les tasques de càrrega i descàrrega.  
Hauran de tenir els coneixements professionals equivalents a Formació Professional de 1r. Grau (o Grau Mitjà), més els coneixements específics de les funcions pròpies de l'activitat a realitzar. També disposaran de permís de conducció B1, i utilitzaran els vehicles que l?empresa pose a la seua disposició.  
Nivell 5  
Encarregat de magatzem  
Són aquells empleats que, sense perjudici de la seua participació personal en el treball de magatzemer, seran capaços de desenvolupat les funcions del lloc de treball amb especial grau de perfecció; tenen caràcter jeràrquic sobre el personal situat en la categoria inferior, amb les funcions, entre d'altres, de distribució, vigilància, inspecció de personal a les seues ordres, comprovació d'albarans, subministrament o propostes de peces alternatives i manteniment del nivell d'existència mínima de peces.  
Hauran de tenir els coneixements professionals equivalents a Formació Professional de 2n Grau (o Grau Superior), més els coneixements específics de les funcions pròpies de l'activitat a realitzar. Disposaran del permís de conducció classe B1 i utilitzaran els vehicles que l?empresa pose a la seua disposició.  
GRUP AUXILIARS D'OFICINA  
Nivell 1  
Netejador/a  
Són aquells empleats que fan la neteja de les diferents dependències i mobiliari de l'empresa.  
Hauran de tenir el Certificat d'Escolaritat.  
Nivell 2  
Ordenança-Recepcionista  
Són aquells empleats encarregats d'informar i ajudar el client, directament o per telèfon, sobre els documents i gestions a realitzar en les nostres dependències.  
També distribueixen la correspondència interna, poden lliurar els documents i correspondència en l'exterior sempre que això no implique tràmits massa complexos, fan fotocòpies de documents amb els mitjans tecnològics habituals, orienten el públic en els locals i controlen el seu accés. Vist que coneixen els sistemes de comunicació interna de l'empresa, poden transferir telefonades d'una extensió a una altra o realitzar tot tipus d'operacions elementals que permeten els sistemes de comunicació; col·laboren en el transport de petites eines en l'interior del seu centre de treball i realitzen qualsevol altre treball anàleg als específics.  
Hauran de tenir els coneixements equivalents a Graduat Escolar a més dels coneixements específics de les funcions pròpies de l'activitat a desenrotllar.  
Nivell 2  
Zelador-Vigilant  
Són aquells que durant el dia o la nit en règim de torns, atenen els avisos d'avaria o incidències produïdes en les plantes de tractament o en la xarxa de distribució i instal·lacions dels clients mitjançant els mitjans de comunicació al seu abast i informen de la situació immediatament als responsables.  
També tenen al seu càrrec la vigilància dels recintes, instal·lacions, edificis etc, controlen el seu accés i tenen al seu càrrec la recepció de qualsevol enviament.  
Realitzen les funcions elementals rutinàries relacionades amb la seua funció principal.  
Hauran de tenir els coneixements equivalents a Graduat Escolar més els coneixements específics de les funcions pròpies de l'activitat a realitzar.  
Nivell 2  
Telefonista  
Són aquells que tenen al seu càrrec, com a missió exclusiva, l'atenció i transmissió de comunicacions mitjançant la utilització de les centraletes telefòniques, radiofòniques o que siguen considerades en cada moment com a tecnològicament més adequades per a les diferents dependències d'una empresa entre sí amb l?exterior.  
Hauran de tenir els coneixements equivalents a Graduat Escolar més les funcions pròpies de l'activitat a desenvolupar.  
Nivell 3  
Encarregat de serveis auxiliars  
Són aquells que tenen sota el seu manament a personal del grup dels auxiliars d'oficina, organitzen i tenen cura de la distribució del servei i de l'ordre perfet i higiene de les diferents dependències de l'empresa o entitat.  
Hauran de tenir els coneixements professionals equivalents a Formació Professional de 1r Grau (o Grau Mitjà), més els coneixements específics de les funcions pròpies de l'activitat a desenvolupar.  
GRUP ADMINISTRATIU  
Nivell 1  
Lector-cobrador  
Són els encarregats d'anotar i verificar la lectura assenyalada pels comptadors dels clients en els suports de qualsevol tipus que l'empresa utilitze i les llibretes o semblants que aquells tinguen; realitzaran el conjunt d'operacions necessàries i en particular el càlcul del consum. També s'encarregaran de cobrar en el domicili dels clients els rebuts corresponents als serveis facturats, realitzarà després la liquidació del càrrec d'acord amb les normes pròpies de l'organització de l'empresa, prepararà el cobrament per carrers dels rebuts que li donen, ordenarà els nous, tornarà els impagats i lliurarà les quantitats cobrades a l'empresa o a les entitats bancàries que estiguen disposades. Donaran compte als seus superiors de les anomalies que observen amb motiu de les lectures dels comptadors i de les incidències i observacions que faciliten els clients. Se'ls podrà encarregar en l'oficina o en els domicilis dels clients treballs de repàs, comprovació de lectures i cobraments i altres operacions que constituesquen la seua feina habitual.  
Hauran de tenir els coneixements professionals equivalents a Formació Professional de 1r Grau (o Grau Mitjà), més els coneixements específics de les funcions pròpies de l'activitat a realitzar. Disposarà de permís de conducció classe B1 i utilitzarà els vehicles que l'empresa pose a la seua disposició.  
Nivell 4  
Administratius segona  
Són aquells que ajuden els seus superiors en treballs de tipus administratius en qualsevol de les seues facetes, en totes les àrees d'activitat de les empreses, per a la qual cosa tindran coneixements bàsics de funcionament d'oficines, hauran de conèixer suficientment els processos que es desenvolupen, també utilitzaran adequadament els recursos posats a la seua disposició tant des del punt de vista funcional com d'operació. Operaran, sempre que siga possible, sobre sistemes tecnològics considerats com els més adients. Comunicaran als seus superiors aquelles disfuncions que descobresquen en l?exercici del seu treball.  
Hauran de tenir els coneixements professionals equivalents a Formació Professional de 1r. Grau (o Grau Mitjà), més els coneixements específics de les funcions pròpies de l'activitat a realitzar.  
Nivell 5  
Encarregat de lectura-cobrament  
Són aquells empleats que, sense perjudici de la seua participació personal en la tasca de lectors cobradors, lloc que exerciran amb un especial grau de perfecció, tenen caràcter jeràrquic sobre el personal situat en la categoria inferior, amb les funcions, entre d'altres, de distribució, vigilància, inspecció del personal a les seues ordres, comprovació de lectures i cobraments realitzats i manteniments en general de la qualitat i la quantitat de treball realitzat pels seus subordinats.  
Hauran de tenir els coneixements professionals equivalents a Formació Professional de 2n. Grau (o Grau Superior), més els coneixements específics de les funcions pròpies de l'activitat a exercir. Disposaran d'un permís de conducció classe B1, i utilitzaran els vehicles que l'empresa pose a la seua disposició.  
Nivell 6  
Administratiu primera  
Són aquells que realitzen, sota les ordres del seus superiors, tasques administratives de màxima responsabilitat en totes les àrees d'activitat de les empreses, relacionades amb el servei que desenvolupen i aquelles que requeresquen, per a la total i perfecta execució, la suficient capacitat per a resoldre per pròpia iniciativa les dificultats que sorgesquen en l?exercici de la seua feina.  
Aquest personal podrà coordinar a treballadors de rang inferior. Controlarà la qualitat dels treballs sota la seua responsabilitat, per a la qual cosa tindrà un coneixement detallat dels processos que es desenvolupen. El coneixement dels processos i dels recursos, tecnològics o no, que l'empresa posa per a realitzar les activitats que els composen, els permetrà assegurar la correcta utilització dels recursos, tant des del punt de vista funcional com d'operació. Comunicarà als seus superiors aquelles disfuncions que poguessen descobrir en el desenvolupament del seu treball o d'aquelles que siguen informats pels administratius de nivell inferior.  
Hauran de tenir els coneixements professionals equivalents a Formació Professional de 2n. Grau (o Grau Superior), més els coneixements específics de les funcions pròpies de l'activitat a exercir.  
Nivell 6  
Administratiu d'atenció al client  
Són aquells que realitzen les tasques de responsabilitat d'atenció directa al client, possible client o consumidor en general. Això suposa d'una banda la capacitat de resoldre per pròpia iniciativa dificultats diverses que plantegen els consumidors, si és possible en el moment i de forma totalment i tècnicament perfecta; i d'altra banda, una qualitat en el tractament humà, gran receptivitat i capacitat de transmetre amb eficàcia la informació necessària per a satisfer les qüestions sorgides en les relacions amb els consumidors, directament o per altres medis. El coneixement dels processos estarà completat pels recursos tecnològics que l'empresa posa per a realitzar les funcions del lloc. Podran coordinar treballadors de categoria inferior.  
Dins de les oficines es realitzarà el cobrament dels serveis, materials, subministrament, frau i qualsevol rebut generat en l'activitat prestada als clients.  
De la mateixa forma, realitzaran treballs administratius i de suport a la gestió de la unitat.  
Hauran de tenir els coneixements professionals equivalents a Formació Professional de 2n. Grau (o Grau Superior), més els coneixements específics de les funcions pròpies de l'activitat a realitzar.  
Nivell 6  
Operador de sistemes informatius  
Són aquells que, sota la supervisió del responsable dels sistemes informàtics o d'altra personal designada a l?efecte, responen a l?operació correcta dels esmentats sistemes, tant si són corporatius com si són locals, departamentals o personals.  
Atendran el funcionament dels equips a nivell físic i lògic de base, tant en les seues unitats centrals com perifèriques d'ús centralitzat o personal, qualsevol que siga la seua ubicació.  
També controlen i gestionen l?explotació dels sistemes orientada a aconseguir els objectius de producció d'informació. Mantenen en nivell de funcionament operatiu tots els sistemes i equips de procés i comunicacions centrals o perifèrics, corporatius o no. Preparen i executen els treballs, i gestionen els recursos que se n'assignen.  
Atenen els missatges originats pels equips i usuaris. Registren i resolen, fins el seu nivell de coneixements, els problemes i incidències detectats. Col·laboren en la formació continuada del client, en la gestió dels inventaris d'equips i en el manteniment de les configuracions.  
Hauran de tenir els coneixements professionals equivalents a Formació Professional de 2n. Grau (o Grau Superior), més els coneixements específics de les funcions pròpies de l'activitat a realitzar.  
GRUP TECNIC  
Nivell 1  
Controlador de xarxa  
Són aquells que d?acord amb les ordres rebudes, vigilen el correcte funcionament de la xarxa de distribució. Realitzaran, doncs, les maniobres necessàries per a ajustar el cabal a la corba de demanda i a més a més el telecomandament s'efectuaran les maniobres oportunes que es programen per a permetre treballs de reparació d'avaries i fuites; es netejaran dipòsits o la mateixa xarxa, i s'intentarà que tot això efecte el menys possible el subministrament d'aigua al client. Contactarà per vies d'emergència previstes (telèfons, ràdio), amb les estacions de tractament en cas de manca de subministrament elèctric, i seguirà els procediments fixats per a assegurar una actuació coordinada. Anotarà en les parts corresponents les maniobres i operacions que realitzen i els valors dels paràmetres que es fixen per a permetre el control i estudi de la xarxa.  
Hauran de tenir els coneixements professionals equivalents a Formació Professional de 1r. Grau (o Grau Mitjà), més els coneixements específics de les funcions pròpies de l'activitat a realitzar. Disposaran del permís de conducció classe B1, i utilitzaran els vehicles que l'empresa pose a la seua disposició.  
Nivell 4  
Controlador de Plantes  
Són aquells que d?acord amb les ordres rebudes, tindran com a funció fonamental el seguiment del correcte funcionament de la planta, realitzaran en la sala de control, el control del procés del tractament d'aigua, i en l?exterior les tasques imprescindibles i habituals per a aquest tractament; anotarà i transmetrà als centres de control els paràmetres fonamentals de l?esmentat procés d'una forma periòdica. En cas d'anomalia en la transmissió de dades, els paràmetres s'obtindran en el punt de la instal·lació que calga. Seguiran les mesures establertes per a situacions anormals que estiguen previstes per a cada cas. Atendran les telefonades pròpies del servei.  
Hauran de tenir els coneixements professionals equivalents a Formació Professional de 1r. Grau (o Grau Mitjà), més els coneixements específics de les funcions pròpies de l'activitat a realitzar. Disposaran del permís de conducció classe B1 i utilitzaran els vehicles que l?empresa pose a la seua disposició.  
Nivell 5  
Ajudant tècnic  
Són aquells que amb els coneixements professionals tècnics i matemàtics col·laboren en la realització dels treballs amb caràcter elemental tècnic que li encomanen els tècnics de superior categoria a les ordres directes del qual treballen.  
Dibuixaran plànols de conjunt i detall i copiaran directament o per mitjà de papers transparents, calcs, litografies ja preparades, també realitzaran a escala determinats croquis senzills i clars de fàcil interpretació.  
Col·laboraran amb el personal tècnic de superior categoria i operari. Utilitzaran els instruments més adequats que la tecnologia dispose per a realitzar el seu treball.  
Hauran de tenir els coneixements professionals equivalents a Formació Professional de 2n. Grau (o Grau Superior), més els coneixements específic de les funcions pròpies de l'activitat a realitzar. Disposaran del permís de conducció classe B1 i utilitzaran els vehicles que l?empresa pose a la seua disposició.  
Nivell 6  
Tècnic operatiu  
Són aquells que interpretant les ordres rebudes dels seus superiors, vigilen l?acompliment i dirigeixen personalment i en els casos necessaris, sense perjudici de la seua participació directa en les tasques, els treballs del personal operari-professional d'ofici, amb perfecte coneixement de les tasques que l?esmentat personal efectua, i seran responsables de la seua disciplina, seguretat i rendiment, i també de la perfecta execució del treball i de la seguretat general. Efectuen les inspeccions dels treballs, controlen la seua execució alhora que prenen les dades necessàries perquè se'n puga practicar la liquidació.  
Hauran de tenir els coneixements professionals equivalents a Formació Professional de 2n. Grau (o Grau Superior), més els coneixements específics de les funcions pròpies de l'activitat a realitzar. Disposaran del permís de conducció classe B1 i utilitzarà els vehicles que l'empresa pose a la seua disposició.  
Nivell 6  
Tècnic projectista  
Són aquells que tenen els coneixements tècnics i matemàtics per al desenvolupament de les seues funcions i realitzen els treballs tècnics on puguen confluir diverses activitats.  
Hauran d'auxiliar en el replantejament de les obres per al seu posterior control i execució, realitzaran alçaments topogràfics si fóra necessari i després els plasmaran en els plànols i documents per a la seua posterior valoració, execució i liquidació.  
Utilitzaran els instruments més eficaços que la tecnologia i l?empresa pose al seu abast. Hauran de tenir els coneixements professionals equivalents a Formació Professional de 2n. Grau (o Grau Superior), més els coneixements específics de les funcions pròpies de l'activitat a exercir. Disposaran del permís de conducció classe B1 utilitzaran els vehicles que l?empresa pose a la seua disposició.  
Nivell 6  
Tècnic de tractament d'aigües  
Són aquells que interpreten les ordres rebudes dels seus superiors i tenen cura del seu acompliment i les dirigeixen personalment sense perjudici de la seua participació directa en les tasques, en els casos necessaris, dels treballs del personal i serveis al seu càrrec en les plantes de tractament, amb el perfecte coneixement de les faenes que l?esmentat personal afectua, i és el responsable de la seua disciplina, seguretat i rendiment, com també de la perfecta execució del treball i de la seguretat general.  
Hauran de tenir els coneixements professionals equivalents a Formació Professional de 2n. Grau (o Grau Superior), més els coneixements específics de les funcions pròpies de l'activitat a realitzar. Disposaran del permís de conducció classe B1 i utilitzaran els vehicles que l?empresa pose a la seua disposició.  
Nivell 6  
Tècnic d'instal·lacions i subministraments  
Són els encarregats de revisar les instal·lacions interiors dels usuaris, comproven les anomalies i la seua adequació a les normes vigents en cada moment alhora que emeten l'informe corresponent.  
Hauran de tenir els coneixements professionals equivalents a Formació Professional de 2n. Grau (o Grau Superior), més els coneixements específics de les funcions pròpies de l'activitat a realitzar. Disposaran del permís de conducció classe B1 i utilitzaran els vehicles que l'empresa pose a la seua disposició.  
GRUP DE TITULATS  
Nivell 1  
Tècnic grau mitjà B  
Són aquells que exerceixen les funcions pròpies de la seua titulació de gran mitjà, i depenen del personal de categoria superior al qual prestaran el seu suport. Tindran la responsabilitat sobre algunes parcel·les tècniques i de gestió, i/o podran tenir assignades funcions de comandament.  
La direcció podrà assignar aquesta categoria a aquells empleats que no tinguen un títol acadèmic de grau mitjà, però que d?acord amb el criteri de la direcció tinguen grans capacitats professionals de capacitat, coneixement i experiència.  
Nivell 8  
Tècnic grau mitjà A  
Són aquells que tenen un títol acadèmic de grau mitjà o nivell de coneixements assimilables, desenvolupen, amb comandament o sense ell, funcions pròpies de la seua titulació i/o experiència que requeresquen a judici de la direcció un especial grau de responsabilitat i qualitats professionals.  
Nivell 9  
Titulat superior B  
Són aquells que a judici de la direcció tenen altres qualitats professionals de capacitat i coneixements, que desenvolupen funcions amb manament o sense ell pròpies de la seua titulació superior i/o experiència en alguna de les unitats de l'activitat de les empreses.  
Nivell 10  
Titulat superior A  
Són aquells titulats superiors o assimilats que proveïts o no de poders accedeixen a la direcció d'una o més unitats de les empreses o fins i tot a la direcció de totes elles conjuntament. Aquestes unitats són aquelles que tenen gran transcendència global sobre les empreses a judici de la direcció o Consell d'Administració. Podran, alternativament, exercir funcions d'alt assessorament.  
Article novè. Règim especial per a centres de treball petits  
En les delegacions que requeresquen major grau de flexibilitat i polivalència de funcions que els grans centres de les empreses, on és possible una major especialització, a més de les funcions principals que determinen els llocs, les especialitats i les categories dels treballadors, a aquests se'ls podran encarregar funcions corresponents a diverses especialitats del mateix grup professional, fins arribar a la plena ocupació de la jornada i així obtenir una òptima productivitat i qualitat de servei.  
Personal administratiu per a l'atenció del client  
Els administratius d'atenció al client, destinats en delegacions i oficines externes a la ciutat de València disposaran d'un permís de conducció classe B1, i utilitzaran els vehicles que l'empresa pose a la seua disposició per a poder realitzar les gestions administratives i d'atenció als ajuntaments i clients.  
Article deu  
La pèrdua del carnet de conduir no serà motiu de rescissió del contracte.  
Article onze. Càrrega laboral  
La càrrega laboral entesa com el reconeixement de les necessitats de capacitat front a la complexitat i responsabilitat de cada una de les categories i especialitats professional descrites a l'article anterior, requereix per a l'adequat desenvolupament de les funcions que li corresponguen les esmentades categories i especialitats professionals que després de valorades es classifiquen en els següents nivells:  
Grupos profesionales  
Nivel Titulados Técnicos Administrativos Auxiliares Operari-Prof.  
 de oficina de Oficio  
   
 1 Limpiador/a Peón  
 2 Ordenanza- Oficial-  
 recepcionista ayudante  
 Celador-vigilante  
 Telefonista  
 3 Lector-cobrador Encargado de Almacenero  
 servicios  
 Auxiliares  
 4 Controlador de red Administrativo 2.ª Oficial  
 Controlador de Oficial-  
 plantas conductor  
 5 Ayudante-técnico Encargado lectura- Encargado-  
 cobro almacén  
 6 Técnico operativo Administrativo 1.ª  
 Técnico proyectista Admtvo.atención  
 abonado  
 Técnico de Operador S. Informáticos  
 tratamiento de aguas  
 Técnico de instala-  
 ciones y suministros  
 7 T. grado medio B  
 8 T. grado medio A  
 9 Titulado superior B  
 10 Titulado superior A  
CAPITOL III Formació i promoció professional i econòmica  
Article dotze  
Es imprescindible per a la correcta realització de les activitats de les nostres empreses comptar amb un personal altament qualificat humanament i professionalment que assimile i utilitze la tecnologia d'avantguarda en tot moment disponible; resulta imprescindible establir un procés que mantinga al dia la formació professional necessària en el treballador de les nostres empreses.  
D'altra banda, és desitjable, a l?objecte de poder donar resposta a les legitimes aspiracions professionals dels treballadors, poder oferir a aquests uns plans de carrera que mostren les vies naturals per a les possibilitats de promoció, dels coneixements adquirits a través de la formació i de la necessària per a les possibilitats de promoció, en funció dels coneixements adquirits a través de la formació i de la necessària pràctica pel normal desenvolupament del treball.  
La formació professional i l'existència d'un pla de carrera, generen un perfil de treballador altament qualificat professionalment alhora que molt motivat en l?exercici de la seua professió, extrems bàsics per a aconseguir els Nivells exigibles de qualitat en el servei que les nostres empreses subministren.  
Article tretze  
S'estableix el Pla de Carreres Professionals que figura en la pàgina següent, per al personal que pertany als nivells de l'1 al 6, ambdós inclosos. El pla de carreres té un caràcter orientatiu per a traçar el camí habitual en les promocions internes.  
Veure imatge  
Secció primera Formació professional  
Article catorze  
Les empreses promouran la formació del personal. Amb aquest fi s'invitarà a assistir a cursos teòrics o pràctics, organitzats directament o a través d'especialistes, centres de formació o organismes externs, per tal d'atendre les necessitats de formació.  
L'objectiu principal serà la millora i actualització dels coneixements generals requerits per l?especialitat funcional i els específics requerits per al lloc. Fonamentalment tractaran sobre:  
- Adaptació a les modificacions hagudes en els llocs de treball.  
- Nous mètodes de treball o perfeccionament dels actuals.  
- Salut laboral.  
- Tècniques de gestió i comandament.  
Article quinze  
Els cursos de formació general es consideraran voluntaris i es realitzaran fora de l?horari de treball. Els cursos específics per al lloc tindran caràcter obligatori i es faran a càrrec del temps de treball. Els cursos que estiguen destinats a reconvertir professionalment empleats els llocs de treball dels quals resulten suprimits per canvis tecnològics o organitzatius, seran igualment obligatoris i es realitzaran a càrrec del temps de treball. L'assistència als cursos a càrrec del temps de treball no meritaran en cap cas hores extraordinàries.  
Article setze  
- S'estableixen dos tipus diferenciats de cursos:  
- Específics: dirigits a satisfer necessitats específiques de formació.  
- Bàsics: aporten coneixements i habilitats comuns a una àmplia diversitat de professions i categories.  
Article disset  
Els cursos bàsics existents seran quatre:  
- Elemental operaris   
- Superior operaris   
- Elemental administratiu   
- Superior administratiu  
Podran assistir-hi voluntàriament, el personal que es trobe professionalment en els nivells següents:  
- Elemental operaris: nivells 1 a 3   
- Superior tècnic-operaris: nivells 4 a 6   
- Elemental administratiu: nivells 1 a 3   
- Superior administratiu: nivells 4 a 6  
Els cursos bàsics tindran caràcter periòdic i s'impartiran cada 5 anys. Aquests s'iniciaran segons el calendari següent:  
Elemental operaris any: 1993   
Superior tècnic operaris: any 1994   
Elemental administratiu: any 1993   
Superior administratiu: any 1994  
No serà obligatori realitzar els cursos en què el nombre d'inscripcions siga inferior a deu persones. En aquests casos, els inserits podran accedir subsitutòriament al proper curs bàsic superior. Cas de no haver-hi la quota mínima d'inscripcions en els cursos superiors, en farà de nou la convocatòria en els dotze mesos següents, i així successivament fins que hi haja el nombre suficient d'inscripcions per poder realitzar aquest curs.  
Durant la convocatòria i desenvolupament dels cursos bàsics, el Comitè d'Empresa serà informat dels programes, sol·licituds i assistència. També hi aportarà totes les suggeriments que ajuden a millorar els cursos.  
Les llistes d'aptes de cada curs bàsic s'elaboraran conjuntament per ambdues parts. La llista d'aptes es publicarà dins els 20 dies següents a partir de la finalització del curs, d?acord amb l'article 25.  
Secció segona Trasllats, promoció professional i ingressos  
Article divuit  
La direcció de les empreses, d'acord amb l'interès manifestat en la potenciació dels recursos humans, facilitarà el desplegament de les carreres professionals del personal.  
La direcció de les empreses, per tal de cobrir llocs de treball de lliure designació per aquesta, analitzarà prèviament l'existència, al seu parer, de possibles candidats vàlids dins la plantilla.  
Article dinou  
La direcció de les empreses comunicarà al Comitè d'Empresa les previsions anuals de contractació de personal durant el primer mes de cada any.  
Article vint  
Atenent la manera de proveir les categories professionals exposades, tant per personal de les empreses que seguesquen la carrera professional, com el de personal de nou ingrés, aquestes categories professionals es classifiquen en:  
- Categories professionals de lliure designació per la direcció de les empreses.  
- Categories professionals de no lliure designació.  
Són categories de lliure designació per la direcció de les empreses, a efecte d'ingressos i promoció professional i econòmica, totes les corresponents als nivells 7, 8, 9, 10, exposades en l'article 8, més les dels llocs de treball relacionats amb el Consell d'Administració, directors i caps de departament, els quals no podran exercir altre lloc de treball diferent per al què se'ls contractà. Així mateix seran de lliure designació els Encarregats de Lectura-cobrament, Tècnics de Tractament d'Aigües i Tècnics Operatius.  
Són categories professionals de no lliure designació de les empreses, totes les corresponents als nivells 1, 2, 3, 4, 5 i 6, llevat dels llocs de lliure designació, exposats en l'apartat anterior. L'ingrés, formació i promoció professional i econòmica per a aquestes categories professionals s'ajusta al que disposa el capítol III d'aquest conveni col·lectiu.  
Article vint-i-u. Accés a places  
L'accés a places vacants i la promoció del personal es faran segons el criteri de capacitació professional i adequació a l'especialitat funcional i al lloc de treball. El procediment a utilitzar serà exclusivament el concurs-oposició, tret dels llocs la provisió dels quals siga de lliure designació de la direcció de les empreses. Aquest personal de lliure designació no podrà atènyer posteriorment, per lliure designació, qualsevol lloc dels de no Biure designació. Per a aconseguir-los haurà de cursar el procediment general de cobertura de les esmentades places de no lliure designació.  
Els concursos-oposicions a realitzar es regiran pel reconeixement . d'aptituds i coneixements mitjançant procediments administratius àgils i professionalitzats.  
En els articles 22 a 24 s'exposa el procediment de selecció per mitjà de concurs-oposició.  
A fi de conèixer els temaris necessaris de cada grup i categoria professional, les empreses es comprometen a publicar-los amb un mínim de sis mesos de temps a qualsevol concurs de trasllat o promoció. Transitòriament, el que s'exposa en aquest últim paràgraf no vigirà fins a gener de 1993.  
Article vint-i-dos. Tribunals  
Davant la necessitat de cobrir un lloc de treball, la Direcció instarà la constitució del tribunal de selecció. També establirà un perfil detallat del lloc i la classificació professional, que trametrà al tribunal per tal d'iniciar el procés de selecció.1. Es fixarà al tauler d'anuncis l'existència de la plaça a ocupar, i es donarà un termini no inferior als cinc dies ni superior a deu perquè es constituesca el tribunal.  
2. Els treballadors interessats, i atès l'article 23, dins el termini assenyalat pel tribunal, sol·licitaran la participació en el concurs-oposició a realitzar, mitjançant escrit dirigit al Departament de Personal, el qual lliurarà justificant de recepció de la sol·licitud, i la traslladarà al tribunal.  
3. El tribunal estarà integrat per tres representants de les empreses, un dels quals serà designat per aquestes com a president, i dos representants dels treballadors. Es nomenarà un secretari d'entre els membres del tribunal.  
4. En la seua primera reunió, el tribunal assenyalarà l'estructura en què es basaran les proves, fixarà el termini d'admissió de sol·licituds, lloc, data i hora de l'examen i puntuació de les proves, sense que en cap cas puguen transcórrer menys de cinc dies entre la data de finalització d'admissió de sol·licituds i la de l'examen.  
5. El tribunal, segons el lloc a cobrir, establirà els criteris de valoració del concurs, i tindrà en compte principalment:  
a) Cursos promoguts per les empreses (cursos bàsics i cursos específics). Només es consideraran els cursos fets en els últims set anys i en què s'haja declarat apte. Es consideraran també com a tals les titulacions oficials relacionades amb la plaça a ocupar.  
b) Aptitud, experiència, idoneïtat, diligència i eficàcia, que el tribunal valorarà demanant els informes que crega avinents.  
6. El tribunal es reunirà a porta tancada, abans de la realització de les proves, per determinar en què han de consistir aquestes, establir les proves a realitzar i les formes de qualificació.  
7. S'estendran actes d'acords de totes les reunions realitzades, com també actes de resultats i propostes de llista d'espera del concurs-oposició, que es trametrà a la direcció de les empreses i als representants dels treballadors.  
8. S'atorgarà la plaça al concursant que haja obtingut major puntuació, d'acord amb el criteri establert pel tribunal, i sempre que supere la puntuació mínima acordada per aquest i siga declarat apte pel Servei Mèdic d'Empresa, amb el reconeixement mèdic previ.  
9. Tota falsedat en les dades personals o professionals de l'aspirant determinarà la nul·litat del contracte que pogués establir-se, per vici en el consentiment.  
Article vint-i-tres. Trasllats i promoció  
En les fases de trasllat i promoció, per tal de facilitar l'adequat funcionament de les unitats i adquirir el necessari entrenament professional, no podran concórrer als concursos-oposició els empleats que durant els dos anys anteriors al moment de la sol·licitud, hagen ingressat o obtingut altre trasllat o promoció concorrent a anteriors concursos-oposicions.  
Trasllat: es donarà opció en primer lloc als empleats de la mateixa categoria que sol·liciten la plaça vacant, en aquest cas, el tribunal format a l'efecte, designarà, mitjançant el sistema que en cada cas crega avinent, la persona idònia d'entre els sol·licitants. Les empreses, en el termini d'un mes, notificaran als representants dels treballadors si el lloc deixat per la persona sortint queda amortitzat. En cas de no haver-hi notificació en aquest termini, s'entendrà que hi ha vacant en el lloc.  
Promoció-canvi de categoria: si no s'ocupa la vacant en la forma prevista per l'apartat anterior, es donarà opció perquè sol·liciten la plaça a tots els treballadors fixos de les empreses, i eventuals que hagen ingressat per mitjà de concurs-oposició.  
En la fase de promoció, l?oposició tindrà un pes del 50%, els cursos (apartat 5.1 de l'article anterior) un 40%, i altres mèrits (apartat 5.b de l'article anterior) el 10% de la qualificació total.  
El personal que siga declarat apte en les fases de trasllat i promoció, que tenint disminuïdes les seues facultats físiques per a l?execució del lloc de treball on presta els seus serveis, apreciades fefaentment pel Servei Mèdic d'Empresa, i no les presentés per al nou lloc de treball al qual concursa, serà bonificat amb el 20% en la puntuació.  
Article vint-i-quatre. Ingressos  
En els supòsits de quedar desertes les fases de trasllat i promoció, per no haver-se presentat sol·licituds o per no assolir cap concursant la puntuació exigida, es farà convocatòria de concurs-oposició entre el personal aliè a les empreses. El tribunal podrà encarregar el procediment de selecció o pre-selecció a organismes externs, que facilitaran el o els candidats proposats segons el perfil professional demanat.  
Els aspirants a ingressar en les empreses, i dins el termini indicat pel tribunal, reclamaran l'imprès que se'ls facilitarà pel Departament de Personal, el qual lliurarà justificant de recepció de les sol·licituds presentades, i les traslladarà al tribunal.  
Els llocs a cobrir per concurs-oposició seran considerats fixos. El procediment serà el següent:  
1. Es contractarà per mitjà de la modalitat que afavoresca el màxim estímul fiscal.  
2. El tribunal qualificador, als sis mesos, per unanimitat, determinarà, d?acord amb els informes rebuts, la idoneïdat del candidat, i en aquest cas se li lliurarà acta de declaració d'indefinit, o de no renovació del contracte.  
Cas de peremptòria necessitat les empreses contractaran personal eventual de la llista d'espera, si la hi hagués, o per lliure designació en altre cas, dels nivells 1 al 3, Administratiu de 2ª i oficial nivell 4, fins el termini màxim establert per la legislació vigent en cada moment, per lloc de treball, tret dels casos de substitucions previstos en l?Estatut dels Treballadors, article 15 apartat C), el termini del qual tindrà la duració de la causa que el motivà. Tots aquests contractes eventuals no podran accedir a les fases de trasllat i promoció com a treballadors eventuals de les empreses. Sí ho podran fer com a personal estrany a aquestes. Les empreses notificaran als representats dels treballadors el motiu i la duració de totes aquestes contractacions eventuals de peremptòria necessitat.  
Es realitzarà llista d'espera en cada concurs-oposició, sense altre límit de persones en la llista que la que delimiten els aprovats. El termini de validesa d'aquestes llistes serà de dotze mesos a partir de la data del primer ingrés. Les vacants a ocupar, mitjançant aquestes llistes, hauran d'observar prèviament les fases de trasllat i promoció.  
Secció tercera Promoció econòmica  
Article vint-i-cinc  
Tindrà dret a percebre el «Plus de formació» tot treballador que complesca els requisits següents:  
- Haver realitzat el curs bàsic corresponent al seu nivell i aquest estiga comprés entre els nivells 1 a 6.  
- Que la seua assistència al curs haja estat no inferior al 90% de les hores del curs, llevat de la justificació de les absències per motius laborals en les empreses, en aquest cas el límit quedarà reduït al 50%.  
- En el moment de la sol·licitud d'assistència al curs bàsic haurà de tenir una antiguitat mínima de 2 anys en la seua categoria.  
- Ser personal de plantilla.  
- Resultar apte en les proves establertes per a mesurar el seu aprofitament.  
Tot treballador que haja superat el corresponent curs bàsic, segons les condicions anteriors, començarà a meritar, a partir del mes següent a la publicació de la llista d'aptes, fins que es produesca l'ascens professional, 48.000 pessetes anuals, revisables segons l'increment salarial pactat, sense tenir en compte l'increment derivat de la supressió d'ascensos automàtics.  
Aquesta quantitat figurarà en el rebut de salaris com a «Plus de formació», es retribuirà repartida en dotze mensualitats i no repercutirà en cap dels conceptes derivats del salari base, ni en aquest, ni en l'antiguitat, ni en el valor de l?hora extraordinària ni en el còmput per a prestacions periòdiques i només es perdrà quan es produesca l'ascens al nivell assolit, quedant el citat plus absorbit en el salari del nou nivell.  
El Plus de Formació es donarà una sola vegada per nivell, i no serà, per tant, possible en cap cas, acumular més d'un plus per repetició d'aquests, o diferents, cursos bàsics.  
Secció quarta Disposició transitòria  
Article vint-i-sis  
El sistema d'ascensos automàtics per antiguitat descrit en l'Ordenança de Treball per a indústries de captació, elevació, conducció, tractament, depuració i distribució d'aigua, del 27.01.72, s'anul·la i substitueix a la firma d'aquest conveni per un nou sistema de promoció basat en el criteri de capacitació professional, descrit en les seccions 1, 2 i 3 d'aquest capítol III.  
Per a garantir l'expectativa de dret d'increments salarials -assignació d'assimilacions-, vigent fins l'entrada en vigor d'aquest conveni, es respectarà en la seua valoració econòmica, exclusivament, sense dret a augment de categoria, tant al personal fix com a l'eventual ingressat mitjançant concurs-oposició, existents abans de la signatura d'aquest conveni, i es crearà el denominat «Complement per automatisme».  
Aquest complement tindrà caràcter salarial i es pagarà repartit en 12 mensualitats. Atesa la diferent naturalesa existent entre el Complement per Automatisme i el Plus de Formació, aquests no podran acumular-se ni coexistir, i s'aplicarà exclusivament el major d'ells. El de menor quantia es considerarà absorbit.  
El Complement per Automatisme serà absorbit per les promocions realitzades, quedant el citat complement reduït o anul·lat per la diferència salarial al nou nivell aconseguit.  
La quantia del Complement per Automatisme es calcularà segons les normes establertes en l'article 29.  
Article vint-i-set  
La promoció professional i econòmica de tot el personal que ingresse en les empreses posteriorment a la firma d'aquest conveni, serà considerada exclusivament pel procediment descrit en les seccions 1, 2 i 3 del capítol III, és a dir no accedirà en cap cas al «Complement per automatisme».  
Article vint-i-vuit  
En els nivells, categories i especialitats professionals creats en aquest conveni s'integraran les antigues categories professionals següents:  
Nivell Nova denominació Antiga denominació  
   
 1 Peó Peó  
 Netejador/a Personal de neteja  
 2 Oficial-ajudant Peó especialista  
 Oficial 3.º PO  
 Telefonista Telefonista  
 Ordenança-recepcionista Ordenança  
 Zelador-vigilant Vigilant  
 3 Magatzemer Magatzemer  
 Encarregat de serveis aux. Conserje  
 Auxil. Admtiu. transitori Auxiliar administratiu  
 Lector-cobrador Lector  
 Cobrador-Auxil. caixa  
 4 Oficial i oficial conduc. Oficial 1.º PO  
 Oficial 2.º PO  
 Controlador de xarxa Oficial 1.º PO  
 Controlador de plantes Oficial 1.º PO  
 Oficial 2.º PO  
 Administratiu 2.ª  
 5 Encarregat de magatzem Encarregat de matgazem  
 Adtiu. 2.ª transitori Oficial 2.º administratiu  
 Encarregat lectura-cobra Encar. lectors cobr.  
 Ajudant tècnic Tècnic 5.ª  
 6 Tècnic operatiu Capatas ofici i encarregat taller, grup o estac.  
 Subcapatassos  
 Administratiu 1.ª Oficial 1.º Admtiu.  
 Admtiu. atenció abonat Oficial 1.º Admtiu.  
 Operador sistema inform. Oficial 2.º Admtiu.  
 Tècnic tratam. aigües Capat. Ofic. E.T.G., E.  
 Tècnic instal. subminist. Subcapatas  
 7 Tècnic grau mitjà B Tècnic 3.ª  
 Subcap sección o negoc.  
 8 Tècnic grau mitjà A Tècnic 2.ª  
 Cap sección o negoc.  
 9 Titulat superior B Tècnic 1.ª B  
 Caps de grup  
 10 Titulat superior A Tècnic 1.ª A  
L'anterior quadre descriu les equivalències al moment de la firma del conveni, entre les categories antigues i noves, considerant les descripcions i el personal i llocs existents. Per a realitzar aquest quadre s'elaborarà, a la signatura del conveni, una relació nominal amb l'adscripció a les noves categories, i s'obrirà un període de 15 dies després de la publicació, per rebre les possibles reclamacions, les quals seran resoltes en el termini d'una setmana per la Comissió d'Interpretació del Conveni, i s'elaborarà la llista definitiva corresponent.  
Article vint-i-nou  
El Complement per Automatisme equivaldrà tothora a la diferència retributiva entre les expectatives salarials de seguir en l'antic sistema d'assimilacions i la de la carrera professional real que realitze en el nou sistema a partir de la signatura del conveni.  
No estant en vigor les antigues categories i normes d'automatismes, es definirà l'expectativa salarial en l'antic sistema, prenent com a referència la situació de categoria professional congelada i l'antiguitat en aquesta en l?instant previ a la firma del conveni. La quantia en tot moment, serà la suma de:  
1. Retribució, categoria antiga, calculada com el valor del Nivell a què s'equipare la seua categoria antiga. Amb les excepcions d'Oficials 2n PO i Operadors, per als quals es considerarà les dels nivells 3 i 5, respectivament.  
2. Increment per assimilació a què hagués tingut accés l'antic sistema amb el pas dels anys establerts d'automatisme, pel que fa a l'antiguitat reconeguda en la categoria antiga i en l?instant previ a la signatura.  
Tot seguit figura el quadre amb els increments per assimilació del punt anterior:  
Increments per assimilació  
De A PTA/anuals  
   
Tècnic 4.ª Tècnic 3ª 161.624  
Tècnic 5.ª Tècnic 4ª 163.960  
Oficial 1.º Admtiu. Subcap secció 161.624  
Oficial 2.º Admtiu. Oficial 1.º Admtiu. 163.960  
Aux. Admtiu. Oficial 2.º Admtiu. 128.812  
Oficial 1.º PO Subcapatas 73.368  
Oficial 2.º PO Oficial 1.º PO 61.152  
Oficial 3.º PO Oficial 2.º PO 55.568  
Aquest quadre es revaloritzarà successivament amb els increments salarials pactats, sense tenir en compte l'increment derivat de la supressió d'ascensos automàtics, i es remetrà còpia a la representació dels treballadors.  
A fi de recopilar la situació existent de la plantilla actual, pel que fa a ascensos automàtics i facilitar el càlcul de les expectatives salarials en l'antic sistema, s'elaboraran dues llistes nominatives:  
Llista A: personal d'AVSA/OISA de les categories antigues Oficial 1r PO, Oficial 1r admtiu. i Tècnic de 4ª, que han arribat a l?última etapa d'assimilacions. Constarà de:  
- Data signatura conveni  
- Categoria antiga i Nivell associat   
- Data antiguitat en aquesta categoria  
Llista B: personal d'AVSA/OISA de les categories antigues Oficial 1r PO, Oficial 1r Admtiu. i de 4ª, que no han arribat a l?última etapa d'assimilacions, i oficial 2n PO, Oficial 3r PO, Oficial 2n admtiu., Auxiliar Administratiu, Tècnics de 5 a. H constarà de:  
- Data signatura conveni   
- Categoria antiga   
- Nivell associat a categoria antiga a efecte d'expectatives  
- Calendari assimilacions.  
Una vegada elaborades les llistes A i B s'obrirà un període de 15 dies després de la publicació, per tal de rebre les possibles reclamacions, que seran resoltes en el termini d'una setmana per la Comissió Mixta d'Interpretació del Conveni, elaborant-se les corresponents llistes definitives.  
Tota promoció futura o originada en el moment d'ajust a noves categories no implicarà la modificació de les «expectatives salarials segons l'antic sistema d'assimilació», que es basaran exclusivament en les dades existents en el llistat B, sense actualitzacions, referenciat en aquest article.  
Article trenta  
Són suprimits els cursets anuals de formació i especialització per a peons i peons especialistes, per a promoció a Oficials 3ª PO.  
Es crea un règim transitori especial per als peons, peons especialistes, netejadors, ordenances, vigilants, conserges, telefonista, lectors-cobradors, magatzemers i encarregats de magatzem, existents a la firma del conveni. Amb aquest fi s'elaborarà el llistat nominal C, el qual contindrà:  
- Data de signatura del conveni.  
- Categoria nova i nivell associat.  
Quant aquest personal accedesca a una categoria professional d'un nivell superior al descrit en el llistat C, li seran d?aplicació els drets econòmics d'assimilació possibles en l'antic sistema a partir de la seua nova categoria, amb la reclamació prèvia de l?interessat.  
CAPITOL IV Retribucions  
Article trenta-u. Taula salarial 1991  
S'incrementa en un 8% els salaris del quadre del conveni vigent a 31 de desembre de 1990, després d'aplicada la revisió indicada en l'article ó del conveni 90. Aquest quadre resultant que figura com a quadre A, serà d'aplicació des de gener de 1991.  
Article trenta-dos. Taula salarial 1991 amb supressió d'ascensos automàtics  
A partir de l'1 d'octubre de 1991 s'aplicarà el quadre B, en substitució de l'A. Aquest nou quadre queda estructurat en 10 nivells salarials, i arreplega la primera fase d'aportació per la supressió d'ascensos automàtics.  
En els nivells 7 a 10, els increments pel que fa al quadre A, seran per absorció de complements.  
En el nivell 6, 33.931 PTA anuals de l'increment a capatassos seran per absorció de complements, anàlogament s'absorbiran 125.954 PTA anuals per al cas dels sots-capatassos.  
Article trenta-tres. Revisió salarial 1991  
Si l?increment de l?IPC real a 31.12.91 superés el 6,5%, es revisarà el quadre salarial B sense la inclusió de la quantitat incorporada per la supressió d'ascensos automàtics, en l?excés sobre l?esmentat 6,5%. Aquesta revisió es durà a terme tan prompte com s'haja produït la comunicació oficial per l?INE de l?increment de l?IPC corresponent a 1991.  
Quadre A = 8%  
Quadre salarial 1991  
 Antiguitat Salari Benef. Gratif. Tot. anual  
 1.714 x 12 x 12 x 12 x 4  
   
 TECNICS  
11 Técnico 1A 179.757 18.655 924.836 3.450.276  
12 Tècnic 1B 294.639 17.990 789.285 3.191.276  
13. Tècnic 2.ª 659.689 17.854 579.976 2.811.968  
14 Tècnic 3.ª 092.085 96.011 230.893 2.596.896  
15 Tècnic 4.ª 419.209 44.803 927.813 2.435.272  
16 Tècnic 5.ª 535.677 65.291 128.602 1.271.312  
 ADMINISTRATIUS  
21 Admtiu. 1.ª cat. 573.575 62.564 282.285 3.191.276  
22 Cap secció 799.180 26.011 126.976 2.811.968  
23 Subcap secció 212.088 62.956 667.893 2.596.896  
24 Oficial 1.ºAdmtiu. 727.949 75.104 785.813 2.435.272  
25 Oficial 2.ºAdmtiu. 301.366 68.510 152.602 2.271.312  
26 Auxiliar adm. 764.310 25.734 003.365 2.142.500  
 Subgrup 2.º  
27 Enc. matgazem/  
 lector-cobrador 760.849 82.735 948.602 2.271.312  
28 Lectors cobrad. 376.988 62.766 855.004 2.171.676  
29 Telefonistes 273.320 80.606 247.261 2.122.844  
 OBRERS  
31 Capatas 026.620 93.598 230.905 2.436.912  
32 Subcapatas 052.144 43.952 466.920 2.294.776  
33 Oficial 1.º PO 499.316 18.720 24.798 2.221.408  
34 Oficial 2.º PO 891.769 77.309 947.363 2.160.256  
35 Oficial 3.º PO 283.412 27.190 503.241 2.104.688  
36 Peó especialista 845.839 18.283 627.133 2.067.168  
37 Peó 719.194 56.181 773.350 2.017.636  
 SUBALTERN  
41 Conserge 667.365 06.872 488.363 2.160.256  
42 Ordenança i  
 vigilant 301.740 14.207 147.261 2.122.844  
43 Neteja 385.275 17.003 13.350 2.017.636  
Quadre B  
Quadre salarial 1991  
Nivell Salari Beneficis Gratificació Total anual  
 x 12 x 12 x 4  
   
 04 172.447 30.716 472.633 3.838.268  
 9 409.237 44.263 669.251 3.404.272  
 8 272.336 58.052 915.964 2.971.964  
 7 868.229 54.554 893.583 2.715.972  
 6 381.793 08.317 024.765 2.523.420  
 5 928.259 25.322 453.504 2.340.776  
 4 484.277 37.308 552.969 2.277.844  
 3 859.549 87.212 506.008 2.225.140  
 2 767.198 17.008 819.099 2.173.364  
 1 289.341 46.287 972.785 2.078.716  
Article trenta-quatre. Taula salarial  
El quadre de salaris vigent a 31.12.91, una vegada s'hagués revisat d'acord amb l'anterior article 33, s'incrementarà en l'IPC previst pel Govern més un 1'5%.  
Article trenta-cinc  
Si l?increment de l?IPC real a 31.12.92 superés l?IPC previst més 0,55 per a aquest any, es revisarà el quadre de salaris en l?excés sobre el referit IPC previst més 0'5%. Aquesta revisió es portarà a efecte tan prompte com s'haja produït la comunicació oficial per l?INE de l?increment de l?IPC corresponent a 1992.  
Article trenta-sis  
A partir de l'01.01.93 s'incrementarà el quadre salarial vigent en:  
Nivell 10: 387.141 PTA/anuals absorbibles de complements  
Nivell 9: 212.146 » » »  
Nivell 8: 165.147 » » »  
Nivell 7: 119.077 » » »  
Nivell 6: 93.070 » excepte:  
Antics capatassos: 93.070 ptes/anuals absorbibles de complements  
Antics sots-capatassos: 62.046 ptes/anuals absorbibles de complements  
Nivell 5: 77.558 PTA/anuals  
Nivell 4: 77.558 »  
Nivell 3: 77.558 »  
Nivell 2: 77.558 »  
Nivell 1: 61.145 »  
Amb aquests increments s'arreplega la segona i última fase d'aportació per la supressió dels ascensos automàtics.  
Article trenta-set. Antiguitat  
A fi de reduir les diferències històriques generades per l'anterior sistema de retribució de l'antiguitat, s'assignen quatre milions de PTA bruts, que s'aplicaran al personal en actiu amb més de 20 anys de servei. Hi serà aplicat a partir de l'1 de gener de 1993. L'aportació efectuada millorarà, incrementant-la, la quantia de l'antiguitat abans percebuda. La Comissió Mixta d'interpretació del conveni aprovarà la distribució de les millores.  
Article trenta-vuit. Dietes  
Es congela la quantia de les dietes de dinar i sopar vigents al 31.12.90, durant la vigència d'aquest conveni. A partir de l'1 de gener de 1993 s'incrementarà anualment amb la variació de l'IPC.   
El valor de la dieta de desdejuni durant la vigència del conveni serà equivalent al 20% del salari de l?oficial 1r PO, segons valor del quadre salarial corresponent a 1990. A partir de l'1 de gener de 1993 s'incrementarà anualment amb la variació de l?IPC.  
Es crea la «dieta-borsa» de 850 PTA per als empleats que facen ús per les vesprades de la borsa d'hores (mínim de dues hores de presència), en aquest cas no serà factible rebre la dieta de dinar o sopar. La dieta-borsa serà revisable anualment segons l?IPC real.  
Anualment es publicarà juntament amb els quadres, el valor de les dietes.  
Article trenta-nou. Plus Conveni 1991  
Les primes de conducció, disponibilitat de conduir, desplaçaments per guàrdies i càrrega s'extingeixen i queden absorbides globalment amb la creació d'un nou concepte retributiu: «Plus Conveni 1991».  
Rebrà aquest plus exclusivament el personal següent:  
1. Que haja ingressat en les empreses abans de la signatura d'aquest conveni.  
2. Que pertanya a una qualsevol de les categories següents, a l?hora de la signatura.  
- Tècnics 3ª, Tècnics 4ª, Tècnics 5ª  
- Capatassos; Sots-capatassos, Oficials 1r PO, Oficials 2n PO, Oficials 3r PO, Peons especialistes i peons.  
- Encarregats de magatzem i magatzemers.  
3. Durant el període comprés entre gener i setembre de 1991 estigueren percebent un qualsevol dels conceptes extingits en el paràgraf primer.  
4. Les persones que en complir les condicions 1ª i 2ª, no complesquen la 3ª per causes justificades, que de no haver existit els hagués premès percebre, durant el citat període de gener a setembre de 1991, qualsevol de les primes extinguides.  
La quantia del plus s'estableix en 84.000 PTA anuals pagables en 12 mensualitats. El seu valor s'actualitzarà amb els successius increments salarials pactats, sense tenir en compte l?increment derivat dels ascensos automàtics. Aquest plus no repercutirà en cap dels conceptes derivats del salari base, ni en aquest, ni en l'antiguitat, en cap dels conceptes derivats del salari base, ni en aquest, ni en l'antiguitat, ni en el valor de l?hora extraordinària, ni en el còmput per a prestacions periòdiques.  
L'entrada en vigor d'aquest article tindrà efectivitat l'1 de novembre de 1991.  
La percepció del nou plus no es veurà afectada per les vacances, i entrarà a formar part del concepte de percepcions totals esmentat en l'article 14 del conveni de 11.980 per al càlcul del complement d'empresa en qualsevol de les modalitats d'ILT.  
La percepció del Plus Conveni 91 implica assumir les funcions compensades per les primes suprimides. Exclusivament, el personal subjecte a la percepció del plus podrà optar per rebutjar, amb caràcter indefinit, la percepció d'aquest plus, mitjançant escrit dirigit a la direcció i en aquest cas no serien obligatòries les funcions inherents a les antigues primes, en la seua actual categoria.  
En els casos de necessitat que requeresquen la presència de l?empleat al seu lloc de treball en horari nocturn (de 22 h. a 6 h.) i fora del seu horari habitual, es pagaran 2.500 PTA en compensació de les despeses originades pels desplaçaments. Aquest suplert es revaloritzarà l'1 de gener de cada any d?acord amb l?IPC de l'any anterior. Aquest paràgraf entrarà en vigor a partir de l'01.01.92 anul·lant i substituint els pagaments per desplaçaments fora dels horaris normals.  
Article quaranta. Actualitzacions  
Per tal d'evitar els corriments en la massa salarial, la percepció per antiguitat, durant la vigència d'aquest conveni, serà:  
- 1991: 1,343% del salari de l?Oficial 2n Administratiu del quadre A d'aquest conveni.  
- 1992: El valor de l'antiguitat durant 1991 incrementat en l?IPC més 1,5% i amb la possibilitat de revisió establerta en l'article 35 d'aquest conveni.  
A partir de l'1 de gener de 1993, l?increment anual de l'antiguitat equivaldrà a l'1,262% del salari quadre del nivell 5.  
Per a 1992, la dotació econòmica que les empreses destinaran per a ajuda d'estudis serà l'assignada en 1991, incrementada en l?IPC de l'any anterior.  
CAPITOL V  
Article quaranta-u. Jornada  
La jornada anual per a 1991 es manté en 1.700 hores de treball efectiu i per a 1992 serà de 1.682 hores de treball efectiu.  
Article quaranta-dos. Borsa d'hores  
Es crea una borsa d'hores, individual, voluntària i pactada personalment en cada unitat per a deixar de treballar amb caràcter obligatori en dissabtes alterns en què estava establert per al personal no subjecte a horari de torns.  
La diferència d'hores entre la jornada anual pactada per a cada exercici i el nombre d'hores resultant del desenvolupament del seu horari habitual de dilluns a divendres, constituirà la borsa d'hores que es treballaran en horaris consensuats entre dilluns i dissabtes, ambdós inclosos. El nombre d'hores que componen aquesta borsa, es comunicarà anualment.  
Per a cobrir els serveis en els quals en l'actualitat es realitzen guàrdies els festius, els responsables de les unitats podran establir els serveis corresponents per als dissabtes, i no es consideraran aquests serveis com a hores extraordinàries, i no meritaran recàrrecs de festius, i computaran les sis hores treballades com a 7,25 hores, a comptabilitzar en la borsa d'hores.  
Durant els mesos de juliol, agost i setembre,, no es farà ús de la borsa d'hores, llevat de quan es cobresca segons el paràgraf anterior.  
També, no es farà ús en les prolongacions de jornada per a períodes menors de dues hores ni majors de quatre, continuades.  
No es podrà fer ús en el mateix dia dels conceptes d'hores externes i borsa d'hores. Les hores de la borsa no meritaran cap tipus de recàrrec.  
En casos de força major en què es requeresca la presència en el treball per espai de més de 4 hores, totes les hores treballades fora de l?horari normal serien considerades com a extraordinàries.  
Tampoc serà possible carregar les hores de descans corresponents a la realització d'hores extraordinàries a la borsa d'hores.  
En tot cas, serà exigible el compliment de la jornada anual pactada.  
En els períodes d'ILT, en qualsevol de les modalitats, que coincidesquen amb el temps en què es treballa els dissabtes, es considerarà com a treballat el que hi correspongués.  
Article quaranta-tres. Torns  
Per tal de regularitzar i igualar totes les normes que regeixen les meritacions i les normes d?aplicació del personal que treballa a torns, s'hi pacten els punts següents:  
A. Són suprimits els conceptes de meritació de Prima de Turnicitat, Turnicitat Variable transitòria i el setzè de Descans d'Entrepà.  
B. El treball a torns de 24 hores es retribueix mitjançant els conceptes de Nocturnitat, recàrrec de festius i prima de turnicitat.  
- Nocturnitat: (Recàrrec 25% d'hora ordinària) sobre hores realitzades en el període inclòs entre les 22 i les 6 hores.  
- Recàrrec de festius: (75% d'hora ordinària) per als que realment treballen aquest festiu. S'entenen per festius les 14 festes nacionals i locals més el Dissabte Sant.  
- Hora extraordinària: Cas d'optar pels descansos d'hores extraordinàries, aquests seran d'una hora per hora extraordinària treballada, i es pagarà un recàrrec del 75%.  
- Prima de turnicitat: El valor de la prima de turnicitat serà de 400.000 PTA anual revisables segons l?increment del quadre de cada any, sense tenir en compte l?increment derivat de la supressió d'ascensos automàtics.  
Aquesta prima de turnicitat es cobrarà en 12 mensualitats, i es rebran també en cas d'ILT (en qualsevol de les modalitats) vacances.  
L'efectivitat de la supressió dels conceptes econòmics esmentats en l'apartat A i l?entrada en vigor dels descrits en B, serà a l'1 de gener de 1992, tret d?acord en la unitat que faculte l?entrada en vigor a l'1 de novembre de 1991.  
C. Normes de desenvolupament personal torns 24 h. .  
- Es confeccionaran anualment els quadrants a torns segons els components del torn, de manera que tots els components seran iguals en l'atenció d'aquest i s'intentarà no polaritzar en nits i- festius.  
- Partint de l'actual estructura dels col·lectius a torns, el nombre de components serà fixat per les empreses d'acord amb la legislació i matèria convinguda quant a quadrants i horaris, anualment, segons les necessitats.  
- Mensualment es controlaran les hores ordinàries i extraordinàries.  
- S'establiran cicles de- diverses setmanes, de tal manera que, en cada cicle complet, aparega el nombre d'hores treballades, dies de descans i hores de disponibilitat.  
- Si per canvis tecnològics o organitzatius s'extrau no voluntàriament a personal d'un col·lectiu de torns, es mantindrà l'abonament de la prima de turnicitat, llevat que, ofert altre lloc en altre col·lectiu a torns en l'empresa, no desitge incorporar-se, i en aquest cas perdrà la percepció.  
- Tots els integrants de cada torn hauran de tenir disponible, al seu lloc de treball, un llibre d'ordres i mitjà de comunicació les 24 hores amb el corresponent responsable del servei.  
D. Per al col·lectiu actual de la Porteria Gran Via, en suprimir els conceptes indicats en l'apartat A d'aquest article, meritarà un plus a extingir amb l'actual personal, la denominació i import del qual serà la de Plus Conveni 91. Per a aquest personal subsisteix la seua adscripció a l'anterior orari de torns. L'efectivitat d'aquest apartat serà des de l'1 de novembre de 1991.  
Article quaranta-quatre. Premi esperit de fidelitat  
Es modifica el paràgraf 5è i 6è de l'article del conveni de 1981:  
«A partir del primer de gener de 1991, tot el personal que estiga actualment en plantilla, i que es faça mereixedor al gaudi d'aquest premi, segons el que s'especifica en el paràgraf primer, a més de la concessió del premi establert en el paràgraf primer, a més de la concessió del premi establert en el paràgraf segon, percebrà a l?hora de la seua jubilació i per una sola vegada, una mensualitat completa per cada any que supere els 40 de servei, o bé, tindrà l?opció de rebre cada any fins la seua jubilació la mensualitat corresponent que li serà abonada en la nòmina del mes de març.  
L'import rebut per una sola vegada al moment de la jubilació o si s'escau, el de les mensualitat rebudes cada any, no serà computable a l?efecte d'establir el salari regulador per al càlcul de la possible pensió de jubilació.  
Així mateix es prorroga fins el 31 de desembre de 1994 l?opció descrita en el paràgraf quart del mateix article, i podrà triar entre gaudir de 12 dies laborables de vacances retribuïdes, a més de les que reglamentàriament li pertoquen, a partir de l'any en què obtinga el premi, en lloc de les mensualitats abans citades.  
CAPITOL VI Disposicions addicionals  
1. Administratius d'atenció a l'abonat S'estableixen unes condiciones particulars i un període transitori exclusivament per al personal que a la firma del conveni exercís funcions que puguen qualificar-se com a pròpies de l'administratiu d'atenció a l'abonat.  
a) A extingir amb el personal actual, s'assigna un plus la quantia, condicions i denominació del qual serà el del Plus Conveni 91.  
b) Sobri un període transitori per a la reclassificació del personal afectat per aquesta especialitat funcional, i es crea el calendari següent:  
B1. A la firma del conveni, els Oficials 1r Administratius i els Oficials 2n Admtius. assimilats a Oficials 1r Admtius., passaran directament a Administratius d'atenció a l'Abonat. Així mateix els Auxiliars Administratius assimilats a Oficial 2n Admtiu., passaran a Administratius 2ª.  
B2. A gener de 1992 tots els Oficials 2n Admtius. efectius al moment de la signatura del conveni, passaran a Administratius d'atenció a l'Abonat.  
B3. A juny de 1992 tots els Auxiliars Administratius assimilats a Oficial 2n Admtius., a l?hora de la signatura del conveni, passaran a Administratius d'atenció a l'Abonat.  
B4. A desembre de 1992 tots els Auxiliars Administratius passaran a Administratius d'atenció a l'Abonat.  
C. A la signatura del conveni es confeccionarà una relació nominal amb l'adscripció a les noves categories, i s'obrirà un període de 15 dies després de la publicació per rebre les possibles reclamacions, que seran resoltes en el termini d'una setmana per la Comissió d'Interpretació del Conveni, i s'elaborarà la corresponent llista definitiva.  
Igualment es confeccionarà un llistat amb el personal afectat pels apartats B2, B3 i B4, amb el calendari de promoció, el qual serà tramés a les unitats, amb un termini de 15 dies per fer les reclamacions, les quals resoldrà la Comissió Mixta d'Interpretació del Conveni. L'acceptació d'aquesta llista suposarà l'acceptació de ser administratiu d'atenció a l'abonat.  
C. El trasllat voluntari o la promoció implicarà la pèrdua del plus citat en l'apartat A d'aquest article.  
D. El trasllat voluntari o la promoció implicarà la pèrdua del plus citat en l'apartat A d'aquest article.  
2. Administratius d'atenció a l'abonat. Nous ingressos.  
Per al personal de nou ingrés que accedesca directament a lloes d'Administratius d'atenció a l'Abonat, en atenció al període necessari de formació i entrenament professional, serà classificat com a Administratiu de 2«, i als 2 anys passarà a tenir la categoria d'administratiu d'atenció a l'Abonat, sempre que continue en un lloc amb les mateixes funcions.  
3. Conduccions personal actual Lectura-cobrament  
Per al personal classificat com a Lector, Cobrador i Encarregat de Lectura i Cobrament existents a l?hora de la signatura del conveni, no els serà exigible la conducció de vehicles posats per l'empresa a la seua disposició.  
4. Període de transició ascensos automàtics  
S'estableixen unes condicions particulars, exclusivament per al personal que a la firma d'aquest conveni es troben a punt d'ascendir per ascensos automàtics, i es respectarà aquest ascens pujant a la categoria que li pertoqués, donant-li la nova denominació que li correspongués segons l'article 28 d'aquest conveni. Aquest període de transició acaba amb la vigència del conveni.  
5. Garantia d'estudis  
A tot el personal que a la firma del conveni siga personal fix de les empreses, no els serà exigible la titulació acadèmica necessària en cada categoria, encara que es promocione.  
6. Oficials 2n i Auxiliars Administratius - període transitori  
S'estableix un període transitori per a la classificació professional i econòmica del personal classificat com a Oficials 2n Administratius i Auxiliars Administratius al moment de la firma.  
1. Es crea la classificació professional i econòmica transitòria a extingir a l'01.01.94:  
A: Administratiu 2n transitori Nivell 5. S'adscriuen els actuals Oficials 2n Administratius.  
B: Auxiliars Administratius Nivell 3. S'adscriuen els actuals Auxiliars Administratius.  
2. El personal anterior serà reclassificat respectivament a Administratiu 1ª Nivell 6, i Administratiu 2n Nivell 4, segons el calendari següent:  
A l'01.01.92, una tercera part dels Administratius 2ª transitoris i Auxiliars Administratius transitoris.  
A l'01.01.93, una tercera part dels Administratius 2ª transitoris i Auxiliars Administratius transitoris.  
A l'01.01.94, una tercera part dels Administratius 2ª transitoris i Auxiliars Administratius transitoris.  
L'ordre a emprar serà de major a menor antiguitat en la categoria.  
3. S'exclou d'aquesta aplicació el personal següent:  
- Els referits en la disposició addicional 1, sotmesos a llur reclassificació futura com a Administratius d'atenció a l'Abonat.  
- Operadors de Sistemes Informàtics.  
CAPITOL VII Annex conveni  
Acció social de les empreses  
1. En compliment de l'acord aconseguit el 24 de juny de 1991 entre les seccions sindicals de CC.OO i UGT i la representació empresarial d'Aguas de València, SA i Omnium Ibérico, SA, s'exclou de negociació col·lectiva la matèria de «Règim de jubilacions i pensions», definida en el punt primer de l'esmentat acord com a l'agrupació de les normes següents:  
- Règim de Jubilacions i Pensions que les empreses AVSA I OISA apliquen a llur personal a partir de 12.01.62, amb la modificació acordada pel Consell d'Administració en 23 de setembre de 1967.  
- Conveni col·lectiu de les empreses de 1975, article 17, que anul·la i substitueix l'article 40 de l'anterior Règim de Jubilacions i Pensions.  
- Conveni col·lectiu de les empreses de 1980, article 16, que modifica el article 10 de l'anterior Règim de Jubilacions i Pensions.  
- Conveni col·lectiu de les empreses de 1990, article 17.  
2. Al personal contractat per les empreses AVSA o OISA a partir de l'1 de juliol de 1991, no li serà d'aplicació el citat «Règim de jubilacions i pensions» i només tindrà els drets en aquestes matèries que en tal moment li reconega la legislació general que li siga d'aplicació.  
Les empreses AVSA i OISA, al personal contractat posteriorment a l'1 de juliol de 1991 els informarà i instarà a la contractació d'un pla de pensions individualitzat, i es comprometran, si cal, a gestionar davant entitat solvent l'obertura i aportacions periòdiques de l'empleat a aquest pla, amb el descompte previ en la nòmina de les referides aportacions. En l'estudi oferit es formularan diverses alternatives, entre les quals figurarà la de l'aportació necessària per part del personal per obtenir aquest un resultat final previst similar al del Règim de Jubilacions i Pensions.  
CAPITOL VIII Disposicions finals  
Comissió Mixta d'Interpretació  
Independentment de les comissions creades o que es mantenen en aquest conveni i, a fi d'estudiar, proposar i solventar els problemes específics que se li encomanen, les parts acorden que d'entre la comissió negociadora d'aquest conveni es forme una Comissió Mixta d'Interpretació, composta per tres representants de les empreses i tres representants dels treballadors, la formació de la qual serà immediata i automàtica a la signatura d'aquest conveni.  
Les atribucions d'aquesta seran les següents:  
A) Conèixer la constitució i desenvolupament del treball de les distintes comissions.  
B) Conèixer els dubtes que, tant les distintes comissions, com en definitiva, qualsevol de les parts signants d'aquest conveni, puguen sustentar, sobre qualsevol punt o matèria objecte d'aquesta negociació col·lectiva.  
C) Solucionar, en la mesura del possible i prèviament a la imposició d'altres mesures externes, els punts de fricció reflectits en l'apartat anterior, adquirint des d'aquest moment les parts el compromís d'esgotar tots els mitjans per a solucionar els possibles dubtes o conflictes per mitjà de la negociació.  
Efectivitat  
Atesa la data de firma del conveni, les modificacions introduïdes per aquest tindran, amb caràcter general, efectivitat des de la data de la signatura del conveni, tret de menció expressa en l'article o apartat, d'altra data d?aplicació.  
La nova definició vigirà a partir de l'01.01.91, excepte a l'efecte de determinar el complement per automatisme definit en la secció 41 del capítol III.  
Vinculació a la totalitat  
Les condicions pactades formen un tot orgànic i indivisible i, a efecte de l'aplicació pràctica, seran considerades globalment.  
En el supòsit que l'autoritat laboral administrativa o judicial considere que algun dels acords conculque la legalitat del conveni si una de les parts ho sol·licita.  
Clàusula derogatòria  
Aquest conveni col·lectiu substitueix, en les matèries regulades per aquest, els anteriors pactes subscrits per ambdues parts, que, en conseqüència, queden sense efecte. També anul·la els preceptes de l?Ordenança de Treball per a indústries de captació, elevació, conducció, tractament, depuració i distribució d'aigua, de 27.01.72, i els de Règim Interior en allò que s'opose al que estableix aquest conveni.  
Concretament, amb la nova classificació professional i sistema d'ingressos, ascensos i vacants establerts en aquest conveni, són derogats expressament els articles 16, 17, 18, 19, 20, 21, 22 i 23 i el capítol XI de l?Ordenança de Treball abans citada.  
Es respectaran les condicions més beneficioses pactades expressament «ad personam».  
Denúncia del conveni  
El conveni es prorrogarà tàcitament d'any en any, si, el termini d'un mes abans a la data de la seua conclusió, no és denunciat per una de les parts mitjançant comunicació escrita, segons la legislació vigent.  
Publicitat  
A comptar de la signatura d'aquest conveni, i en un termini no superior als deu dies, la unitat laboral d'empreses lliurarà a cada treballador un exemplar d'aquest conveni col·lectiu.  
Signants conveni col·lectiu 1991 - 1992  
Representació de l?empresa: Alvaro Aguirre Pascual, Carlos de Vargas Gómez-Pantoja, José Juliàn Treviño Gil i Jaime Castillo Soria  
Representació laboral: Ramón Momparler Mari, José Luis Ortiz Castellote, José Luis Garcés Villarroya, Jose Vicente Castelló Doménech, José Furio Moriana, José Chisbert Durà, Vicente Vidallach Ribes, Cristina Polaino Montesinos i Rafael Vilanova Ferrer.